Diari Oficial de la Generalitat Valenciana


Sumari del DOGV 9120, del 05-07-2021 (2021/7326)

RESOLUCIÓ de 30 de juny de 2021, de la consellera de Justícia, Interior i Administració Pública, per la qual es crea la Comissió d'Estudi i Debat per a la Reversió dels Serveis Públics Externalitzats.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9120

Data del DOGV
:   05-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7326


Data del document
:   30-06-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * organització administrativa
    * administració regional
    * legislació

RESOLUCIÓ de 30 de juny de 2021, de la consellera de Justícia, Interior i Administració Pública, per la qual es crea la Comissió d'Estudi i Debat per a la Reversió dels Serveis Públics Externalitzats. [2021/7326]  
L'article 191 de la Llei 4/2021, de 16 d'abril, de la funció pública valenciana, en el seu apartat primer, lletra b, s'estableix que, en l'àmbit de la Comunitat Valenciana, sense perjudici dels fòrums específics de negociació, es crearà una comissió de participació institucional per al diàleg social denominada Comissió d'Estudi i Debat per a la Reversió dels Serveis Públics Externalitzats.  
Tal com indica l'apartat segon del citat article, per a la seua constitució s'atendrà els criteris de representativitat als quals es refereixen els articles 6.2 i 7.1 de la Llei orgànica 11/1985, de 2 d'agost, de llibertat sindical.  
En conseqüència, a fi de complir aquesta previsió normativa es procedeix a crear la Comissió d'Estudi i Debat per a la Reversió dels Serveis Públics Externalitzats.  
De conformitat amb l'anterior, resolc:  
  
Primer  
Constituir la Comissió d'Estudi i Debat per a la Reversió dels Serveis Públics Externalitzats amb la funció de realitzar els estudis oportuns que permeten, d'acord amb les possibilitats legals i pressupostàries, la reversió dels serveis públics externalitzats.  
Del resultat del seu estudi, la Comissió presentarà un informe en el qual es posarà de manifest les seues conclusions.  
  
Segon  
La Comissió estarà composta per:  
Presidència: la persona titular de la secretaria autonòmica amb competència en matèria d'administració pública.  
Vicepresidència: la persona titular de la direcció general amb competència en matèria de funció pública.  
Secretaria: el servei que tinga atribuïdes les funcions en matèria de relacions sindicals, de la direcció general competent en matèria de funció pública.  
Vocals:  
Una persona en representació de la Presidència i de les diferents conselleries:  
Presidència de la Generalitat  
Vicepresidència i Conselleria d'Igualtat i Polítiques Inclusives  
Vicepresidència Segona i Conselleria d'Habitatge i Arquitectura Bioclimàtica  
Conselleria d'Hisenda i Model Econòmic  
Conselleria de Justícia, Interior i Administració Pública  
Conselleria d'Educació, Cultura i Esport  
Conselleria de Sanitat Universal i Salut Pública  
Conselleria d'Economia Sostenible, Sectors Productius, Comerç i Treball  
Conselleria d'Agricultura, Desenvolupament Rural, Emergència Climàtica i Transició Ecològica  
Conselleria de Política Territorial, Obres Públiques i Mobilitat  
Conselleria d'Innovació, Universitats, Ciència i Societat Digital  
Conselleria de Participació, Transparència, Cooperació i Qualitat Democràtica  
Una persona en representació de:  
Advocacia de la Generalitat  
Intervenció General  
Una persona en representació dels següents centres directius:  
Direcció General del Sector Públic i Patrimoni  
Direcció General de Pressupostos  
Una persona en representació dels següents organismes:  
Institut Valencià de la Joventut  
Institut Valencià d'Investigacions Agràries  
LABORA, Servei Valencià d'Ocupació i Formació  
Institut Cartogràfic Valencià  
Institut Valencià de Seguretat i Salut en el Treball  
Agència Valenciana de Foment i Garantia Agrària  
Agència Tributària Valenciana  
Agència Valenciana de Seguretat i Resposta a les Emergències  
Autoritat de Transport Metropolità de València  
Agència Valenciana de Seguretat Ferroviària  
Agència Valenciana de Protecció del Territori  
Dues persones en representació d'UGT-PV  
Dues persones en representació de CCOO-PV  
  
Tercer  
La persona que ostente la presidència de la Comissió disposarà, d'acord amb els membres de la Comissió, el calendari de sessions així com el sistema i mètode de treball. Adoptarà quantes decisions en el seu àmbit, considere adequades, per a la consecució de l'objectiu i la finalitat d'aquesta.  
  
Quart  
El règim jurídic de funcionament de la Comissió serà l'establit per als òrgans col·legiats en l'article 15 i següents de la Llei 40/2015, d'1 d'octubre, de règim jurídic del sector públic.  
  
Cinqué  
La resolució farà efecte l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.  
Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que s'estableix en els articles 114, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga fer-se ús, si escau, qualsevol altre que s'estime procedent.  
  
València, 30 de juny de 2021.- La consellera de Justícia, Interior i Administració Pública: M. Gabriela Bravo Sanestanislao.